Slik tjener du ekstra penger fort
Mange opplever at det er ekstra trangt økonomisk om dagen. Har du ikke flere utgifter å kutte, kan du la deg inspirere av disse måtene å tjene mer penger på. Hva gjør du hvis du befinner deg i en økonomisk skvis?  Har du ikke allerede strammet inn forbruket, må du nok starte der. Og er du blant dem som har fått en boliglånsrente på 6- eller til og med 7-tallet, bør du definitivt prøve å prute på renten.  For noen kan refinansiering eller avdragsfrihet – som Stine har søkt om, og fått – være en mulighet.  Kreditt og privatlån Det du ikke bør gjøre – dersom du har akutt behov for penger og mangler kontroll på privatøkonomien – er å ta opp forbrukslån eller bruke kredittkort for å handle eller betale regninger. Enda mer gjeld med en skyhøy rente bedrer ikke økonomien din på lang sikt.  Noen har imidlertid et veldig bevisst forhold til bruk av kredittkort – de betaler alltid regningen før forfall og bruker kortene systematisk for å tjene bonuspoeng, slik som Markus, Per Arne og Evy. Er du i denne kategorien, kan du finne det beste kredittkortet for deg i denne store oversikten. Stor oversikt: Finn det beste kredittkortet for deg her Men for mange vil nok et bedre alternativ til kreditt være å spørre noen du er i familie med eller kjenner godt, om et privatlån. Da bør dere imidlertid følge rådene i denne saken, slik at ikke lånet skaper ytterligere problemer for økonomien eller forholdet til den du låner av.  Du kan få andre råd om hvordan du kan bedre økonomien din i denne saken, hvor eksperter gir 18 tips til hvordan få bedre råd.  Men, har du ikke stort mer å gå på på utgiftssiden, bør du vurdere mulighetene på inntektssiden. «Side hustles» De siste par årene har Dine Penger skrevet mange saker om helt vanlige folk som tjener ekstra tusenlapper i måneden på det som på lite godt norsk kalles «side hustles».  Enkelte ekstrajobber krever både noe kunnskap og en del innsats, slik som når man som Christine og Emma Kristine jobber henholdsvis som oversetter og treningsinstruktør fra egen stue.  Dropshipping er en metode som i sosiale medier ofte fremstilles som en «enkel» måte å tjene penger på. Men som Robin oppdaget, man må sette seg godt inn i ting dersom man vil starte opp en dropshipping-butikk – og det er noen fallgruver man må være obs på. Tjen ekstra penger hjemmefra: Lei ut og selg Det finnes også lavterskel-måter å tjene ekstra penger på, som kan være til inspirasjon i trange tider. Vi har blant annet snakket med Jan som har tjent over 60.000 på å leie ut verktøy og sykler fra egen garasje via tjenesten Hygglo, og om Hanna som satser på at kjoleutleien skal bli lukrativ. Monika trålet huset etter ting familien ikke brukte lenger og solgte det fortløpende på Finn.no. Resultat av innsatsen: Over 80.000 kroner på tre år.  Dersom du har en fritidsbolig – eller egen bolig eller del av boligen – som du selv ikke alltid bruker, kan du tjene gode penger på å leie ut via Airbnb eller lignende tjenester. Georg har tjent 100.000 kroner på én sommer på å leie ut sin leilighet. Mange har også en bil som bare står der når de ikke selv bruker den. Hva med å leie den ut? Søstrene Martine og Aina sper på inntektene sine ved leie ut bil gjennom bildelingstjenesten Getaround. Skattefrie småjobber Du kan også tjene penger på å spørre naboene om de har noe som skulle vært gjort. Iulia tjener tusenlapper hver uke på ulike småjobber i private hjem – slik som å være barnevakt, måke snø eller lufte hunder. Og Remy gikk fra arbeidsledighet til lønnsom inntekt ved å bli medlem av småjobb-grupper på Facebook. Holder man seg innenfor Skatteetatens regler for småjobber, blir småjobb-inntektene faktisk skattefrie. Kort fortalt handler reglene om at du kan motta inntil 6000 kroner per oppdragsgiver per kalenderår – for mindre arbeidsoppgaver i hus eller fritidsbolig – skattefritt.  Merk at virksomheten ikke kan være så omfattende at den regnes som næring. Det går ingen konkret grense for når det går over til å bli næringsvirksomhet, men en skjønnsmessig vurdering fra Skatteetaten.  En grei grense å forholde seg til er 50.000 kroner. Går du over denne grensen kan du fort bli momspliktig.  Digitale ekstrainntekter Mange er etter hvert blitt flinke til å finne ulike måter å få inn ekstrainntekter ved siden av vanlig jobb, og gjerne ting de kan gjøre fra hjemmet. Dennis sjonglerer fem ulike ekstrainntekter, men har på det meste hatt ti ekstrainntekter.  Eksempler på ting Dennis tjener penger på, er en ansiktsløs YouTube-kanal og E-commerce. Et annet eksempel på digitale ekstrainntekter som Dine Penger har skrevet om, er Helene som har håvet inn store summer på å lage og selge såkalte presets, eller bildefiltre.  Silje og Trine har skapt sine egne fulltidsjobber som såkalte UGC Creators, hvor de lager reklameinnhold for forskjellige selskaper og merker. Tjen penger på hobbyen Men det er selvsagt fortsatt en del ikke-digitale jobber der ute også. Vorin og Emma Kathrine har funnet ut at de kan tjene penger på hobbyene sine, som er henholdsvis strikking og perling.  Andre igjen kan være gode på å finne kupp på loppemarked, pusse dem opp og selge dem videre. Dette kalles gjerne «flipping», og det er noe Silje har tjent titusenvis av kroner på. Ekstrajobb på fritiden Pensjonister og studenter er grupper som gjerne har noe lavere inntekter, men som samtidig har mulighet til å være fleksible med tanke på å jobbe ekstra. Studenten Terje tjener penger på å være såkalt «mystery shopper», mens pensjonisten Arnfinn har tjent over 250.000 kroner på ulike ekstrajobber, som for eksempel det å være vekter. Det er også mange deltids- og ekstrajobber som fint kan kombineres med å jobbe fulltid, hvis du har ekstra energi når den ordinære arbeidsdagen er over. La deg for eksempel inspirere av denne saken hvor du kan lese om Dennis som lærer andre å spille trommer når han er ferdig på dagjobben og Beate som vier folk på fritiden – i tillegg til åtte andre jobber som du kan gjøre på deltid.
Artikkelen gir en omfattende guide til måter å øke inntektene på når økonomien er stram. For personer som ikke har mer i deres utgifter å kutte, kan det være lurt å begynne å se hvilke muligheter de har til å øke inntektene. Det er flere eksempler på"side hustles", som betyr sidejobber.  Det kan være blatn annet freelance oversetting eller personlig trening, leie ut eiendom eller verktøy, eller selge varer eller tjenester online. For virkelig å lykkes med disse alternativene, krever det i noen tilfeller god kunnskap og innsats, mens andre ekstrainntekter kan være mer «lavterskel» som for eksempel småjobber som snømåking eller hundelufting. Artikkelen advarer også om å ta opp ekstra lån eller bruke kredittkort for å dekke utgifter, da dette bare resulterer i mer gjeld med høye renter.